ஒரு டிஸ்ட்ரிபியூட்டரின் மிகச்சிறிய கவனக்குறைவால், ஜார்ஜுக்கு எத்தனை பெரிய நட்டமாகிவிட்டது பாருங்கள். ஆனால் இதனால் விளைந்த ஒரு நன்மையும் உண்டு. யார் வேண்டுமானாலும் சோம்பி படங்களை எடுக்கலாம் என்ற நிலைமை இருந்ததால் சோம்பி வகைப்படங்கள் மென்மேலும் நன்றாக வளர்ச்சி அடைந்தன. ஒருவேளை ஜார்ஜ் காப்பிரைட் வாங்கி வைத்திருந்தால் அவர் மட்டுமே சோம்பி படங்களை எடுத்திருப்பார். அல்லது அவருக்குக் கப்பம் கட்டும் கம்பெனிகள் மட்டுமே எடுத்திருக்க முடியும். அதனால் நமக்கு வெரைட்டியான சோம்பி படங்கள் கிடைத்திருக்காது. ஜார்ஜ் காப்பிரைட் மூலம் கொஞ்சம் பணத்தை இழந்திருந்தாலும், இந்தப்படத்தின் மூலம் கிடைத்த புகழால் இன்னும் பல சோம்பி படங்களை எடுத்து நிறையவே சம்பாதித்து விட்டார். அதன்மூலம் இழந்த பணம் ஓரளவேனும் ஈடுகட்டப்பட்டிருக்கும்.